alexandrainst/scandi-wiki huggingface dataset:
Severn

Severn (walisisk Afon Hafren) er med 354 km den lengste elva i Storbritannia. Ho startar på 610 moh i Plynlimon ved Llanidloes i Dei kambriske fjella i Wales, fortset gjennom fleire engelske grevskap, renn ut i Bristolkanalen og derfrå vidare ut i Irskesjøen. Blant byane ho passerer er Worcester, Gloucester og Shrewsbury. Namnet er ifølgje nokre kjelder avleidd frå namnet Sabrina eller Sabern, som er knytt til ei myte om ein nymfe som drukna i elva. Den dalen som elva går gjennom heiter Severndalen. Dei største sideelvane er Vyrnwy, Tern, Stour, Upper Avon, Lower Avon, Teme, Leadon og Wye.

Severntunnelen fører jernbanelinja Great Western hovudlinje under Bristolkanalen. To bruer som blir kalla Severnbruene, opna i 1966 og 1996, bind Wales saman med det sørlege England, og er dermed vitale delar av det britiske transportnettet. Det finst ei rekkje andre bruer over elva, fleire av dei teikna av ingeniøren Thomas Telford. Ei av bruene er Ironbridge frå 1779, som er den første jernbrua i verda, og ei strekning på omkring 10 l, i Shropshire, kjent som Ironbridge Gorge, vart sett på UNESCO si verdsarvliste i 1986. Området var heilt sentralt under den industrielle revolusjonen. Her ligg i dag Ironbridge kraftverk.

Ved Tewkesbury renn ei av dei britiske elvene ved namn Avon inn i Severn. Hamna til Bristol ligg ved munningen av Severn, og der renn ei anna Avon inn i ho. Mellom Gloucester og den walisiske grensa renn elva forbi Forest of Dean.

Fleire kanalar er knytt til Severn: Staffordshire & Worcestershirekanalen, Worcester & Birminghamkanalen, Droitwichkanalene og Herefordshire & Gloucestershirekanalen.

Den nedre delen av Severn har ei tidvassbølgje, som blir kalla Severn bore. Bristolkanalen som elva renn ut i har ein av dei største tidvasskilnadane i verda, omkring 15 meter. Under visse tilhøve blir vatnet pressa innover i elvemunningen og dannar ei bølgje som raskt flyttar seg oppover i elva mot straumen. Bølgja er kraftig nok til at det har vore surfa på ho.

Langs Bristolkanalen ligg viktige vadefuglområde, spesielt ved Bridgwater Bay nasjonale naturreservat.

Kjelder 

Denne artikkelen bygger på «Severn» frå ,  den 3. juli 2011. 
 oppgav desse kjeldene:

Bakgrunnsstoff 
 Severn-estauaret Partnership 

 
Severn
Severn
Severn
Severn
Severn
Trent

Trent er ei av dei største elvane i England. Ho spring ut i Staffordshire, mellom Biddulph og Biddulph Moor, og renn gjennom Midlands inntil ho ved Trent Falls renn saman med Ouse og dannar Humber, som renn derfrå austover til Nordsjøen. Elva er 298 kilometer lang. Ho renn nordover, noko som er uvanleg for engelske elver.

Trent renn forbi fleire byar, blant anna Stoke-on-Trent, Burton-upon-Trent, Derby, Nottingham, Newark og Scunthorpe.

Dei største sideelvane er Idle, Devon, Erewash, Soar, Derwent, Dove, Mease og Tame.

Trent markerer grensa mellom dei to engelske herolda Norroy og Clarenceaux. «Nord for Trent» er difor ein av fleire definisjonar på avgrensningen mellom Nord- og Sør-England.

Trent Aegir

På visse tider på året kan det på dei nedre, tidvasspåverka delane av Trent finnast ei middels stor tidvassbølgje (opp til 1,5 meter høg), som er kjent som «Trent Aegir». Aegir finst når ein høg springflo møter vasstraumen frå elva, som går i motsett retning. Traktforma på elvemunningen forsterkar denne effekten, og skapar ei stor bølgje som kan merkast så langt oppstraums som til Gainsborough, og nokre gonger endå lengre. Men bølgja kan ikkje gå særleg langt forbi Gainsborough sidan forma på elva reduserer han til ikkje stort meir enn ei krusing. Nord for Newark-on-Trent i Nottinghamshire ligg tersklar i elva som stoppar bølgja fullt.

Kjelder 
Denne artikkelen bygger på «River Trent» frå ,  den 3. juli 2011. 
 oppgav desse kjeldene:

Bakgrunnsstoff 
 Bilete langs Trent i Nottingham, frå Nottingham21
Trentvassdraget, forskningsprosjekt frå English Heritage og University of Birmingham
Bilete av Trent i Nottingham 

Elvar i Derbyshire
Elvar i Lincolnshire
Elvar i Nottinghamshire
Elvar i Staffordshire
Sideelvar til Humber
Great Ouse

Great Ouse er ei elv i East Anglia i England. Ho er 240 km lang og dermed den lengste vassvegen i East Anglia og den femte lengste elva i Storbritannia. Den nedre delen av elva er kjent som Old West River og Ely Ouse.

Elva har fleire kjelder nær landsbyane Syresham og Sulgrave i Northamptonshire. Ho renn gjennom Brackley, Buckingham, Milton Keynes i Stony Stratford, Newport Pagnell og Olney, Bedford, St. Neots, Godmanchester, Huntingdon, St. Ives, Ely, Littleport og Downham Market før ho munnar ut i The Wash ved King's Lynn.

Elvane som renn inn i Great Ouse er, lista ovanfrå og nedover elva:

Padbury Brook
Lovat
Odell Rill
Ravensden Brook
Elstow Brook
Gadsey Brook
Kym
Hen Brook
Duloe Brook
Begwary Brook
Ivel
Cam
Lark
Little Ouse
Wissey
Old Bedford River
New Bedford River

Kjelder 
Denne artikkelen bygger på «Great Ouse» frå ,  den 3. juli 2011.

Bakgrunnsstoff 
 Elvar i Fens 

Elvar i Bedfordshire
Elvar i Buckinghamshire
Elvar i Cambridgeshire
Elvar i Norfolk
Elvar i Northamptonshire
Det venezuelanske flagget

Det venezuelanske flagget er ein vassrett trikolor i gult, blått og raudt med ein stjerneboge i midtstripa. Det kan også ha riksvåpenet øvst til venstre. Flagget blei offisielt teke i bruk av Venezuela i 1811. 

Flagget blei utforma av fridomskjemparen Franciso de Miranda i 1806. 3. august er flaggdagen i Venezuela (Día de la Bandera). Dagen viser til datoen då Miranda heiste flagget i Venezuela for første gong. Flaggdagen blei før 2006 feira den 12. mars etter ei tidlegare heising.

Soge
Flagget blei utforma som ein rein trikolor av Franciso de Miranda i 1806, som først heiste det ombord skipet Leandro i Jacmel-bukta på Haiti den 12. mars 1806. 3. august same året blei det for første gong heist i Venezuela. 14. juli 1811 blei det heist som nasjonalflagg på hovudplassen i Caracas.

Den gule stripa blei dobla i vidde i 1819 då flagget blei brukt av Stor-Colombia. I 1836 blei stripene gjort like breie igjen og sju stjerner i ein runding blei lagt til i midten. Dei symboliserte provinsane som først erklærte sjølvstende frå Spania: Barcelona, Barinas, Caracas, Cumaná, Margarita, Mérida og Trujillo.

I 1954 blei riksvåpenet lagt til i øvre venstre hjørne. Denne endringa gjeld berre statsflagget, og dekkjer ikkje flagget brukt av sivile, handelsskip og liknande.

I 2006 blei dei sju stjernene utvida til åtte for også å rekna provinsen Guyana med til dei som erklærte sjølvstende. Dette var allereie blitt fastsett av Simón Bolívar i 1817 , utan at det då hadde fått følgjer. Det nye flagget blei innført av den mektige presidenten Hugo Chávez, som også fekk hesten i riksvåpenet vend frå høgre mot venstre. Endringane førte til sterke protestar frå opposisjonen i Venezuela.

Bakgrunnsstoff

Kjelder

Complete Flags of the World, Dorling Kindersley, femte utgåve 2008.
The Flag Day (Día de la Bandera) ved FOTW Flags Of The World, flagspot.net
Greg Morsbach, New Venezuela flag divides nation, BBC News, 13 March 2006

Venezuela
Venezuela
Wye

Wye (walisisk Afon Gwy) er den femte lengste elva i Storbritannia og store delar av ho dannar grensa mellom England og Wales. Ho er viktig for naturbevaring og rekreasjon. 

Elvas spring ut i dei walisiske fjella ved Plynlimon. Ho renn gjennom fleire byar og landsbyar som Rhayader, Builth Wells, Hay-on-Wye, Hereford (den einaste byen ved Wye), Ross-on-Wye, Symonds Yat, Monmouth og Tintern, og munnar ut i Severn-estuaret like nedanfor Chepstow. Elva har ei lengd på 215 km.

Wye sjølv har status som Site of Special Scientific Interest og er ei av dei viktigaste elvane i Storbritannia for naturbevaring. Mykje av den nedre dalen har status som Area of Outstanding Natural Beauty, særleg vent naturområde.

Sideelvar 
Av sideelvar til Wye finn ein Lugg og Arrow, Elan, Dulas, Irfon, Marteg, Monnow, Trothy, Ithon, Llynfi, Letton Lake, Tarennig og Bidno.

Kjelder 
Denne artikkelen bygger på «River Wye» frå ,  den 3. juli 2011.

Bakgrunnsstoff 
 Wye skildra frå kjelde til sjø

Sideelvar til Severn
Wye
Wye
Wye
Site of Special Scientific Interest i England
Site of Special Scientific Interest i Wales
Geografi i Monmouthshire
Wye
Ure

Ure er ei elv i North Yorkshire i England. Ho spring ut i Penninane, renn gjennom nasjonalparken Yorkshire Dales, og går over i Ouse i Yorkshire nær Boroughbridge, mellom Ripon og York. Av sideelvar finn ein Swale og Skell. Elva renn mellom anna gjennom Wensleydale, som tidlegare heitte Yoredale etter elva.

Overgangen til Ouse blir nokre gonger rekna som starten på ei ny elv, med Ure som ei sideelv, men oftast reknast det som eit namneskifte på same elv.

Namnet kjem kanskje frå eit norrønt ord for «fruktbar jord». Eit anna høve er at det kjem frå Jor, seinare Yore, som kanskje er avleidd frå keltisk isura, «heilagt».

Løpet
Det første staden av tyding elva passarar er nasjonalparksenteret ved Hawes. Nokre kilometer lenger aust renn ho gjennom Aysgarth-falla, ein foss med tre fall. Ho passerer så Middleham Castle og ruinane av Jervaulx Abbey. Elva renn så gjennom landsbyen Masham og forbi Marmion Tower i West Tanfield og Norton Conyers.

Ure renn så gjennom Ripon og forbi Newby Hall og fornminnet Devil's Arrows. Rett vest for Boroughbridge er A1 ført på ei bru over elva. Austom byen renn Swale inn i Ure, og omkring ei mil lenger ned, ved Cuddy Shaw Reach nær Linton-on-Ouse, skiftar ho namn til Ouse.

Kjelder
Denne artikkelen bygger på «Ure» frå ,  den 3. juli 2011.

Bakgrunnsstoff 

Elvar i North Yorkshire
Yorkshire Dales
Ouse i Yorkshire

Ouse er ei elv i North Yorkshire i England. Ho renn gjennom York og Selby, og deretter ut i Trent ved Faxfleet.

Av sideelvane hennar finn ein Derwent, Aire, Don, Wharfe, Rother, Nidd, Swale, Ure og Foss. Ho hentar vatn frå eit stort område, som inkluderer det meste av Yorkshire Dales og North York Moors. Dette fører til at det nokre år blir store flaumar som råkar nærliggande byar og landsbyar i den flate dalen, blant anna York og Selby.

Kjelder
Denne artikkelen bygger på «Ouse i Yorkshire» frå ,  den 3. juli 2011.

Bakgrunnsstoff

Elvar i North Yorkshire
Elvar i East Riding of Yorkshire
Sideelvar til Humber
Det venezuelanske riksvåpenet

Det venezuelanske riksvåpenet blei teke i bruk av Venezuela i 1836 og har gått gjennom småendringar til å få si noverande utforming. Riksvåpenet er eit skjold med tre felt som kvar har ein av trikolorfargane i flagget i botn. 

Det nedre feltet på skjoldet, som dekkjer heile breidda, er blått med ein springande kvit hest. Øvre venstre felt er raudt med ein kveitebunt i gull. Øvre høgre felt er gult med to krosslagde venezuelanske flagg og våpen – eit sverd, ein sabel og tre lansar – som er bundne saman med ei laurbærgrein. Hesten står for fridom og sjølvstende, våpena og flagga for siger i kamp og urfolk, og kornet for grøderikdom og unionen av 20 delstatar til ein republikk.

Over skjoldet er to krosslagde overflodshorn med ein rikdom av blømande vekstar. På venstre side er ei olivengrein og på høgre ei palmegrein som nedst er bundne saman med eit band i nasjonalfargane. På dette bandet står det fulle namnet på landet og to viktige datoar:

Kjelder
Denne artikkelen bygger på «Coat of arms of Venezuela» frå ,  den 3. juli 2011.  
 

Complete Flags of the World, Dorling Kindersley, femte utgåve 2008.

Venezuela
Riksvåpen
Venezuela
Spey

Spey (skotsk gælisk Uisge Spè) er den nest lengste elva i Skottland og den sjuande lengste i Storbritannia. Ho er 172 km lang, og renn frå innsjøen Loch Spey til ho når Nordsjøen ved Spey Bay i Moray Firth. Elva har spring ut i regionen Highland og har utløp i regionen Moray.

Området rundt elvedalen vert kalla Strathspey eller Speyside, og er kjent for dei mange whisky-destilleria der.

Inch Marches er eit verneområde (SPA) ved Spey mellom Kingussie og Kincraig. Det blir omtalt av Royal Society for the Protection of Birds som eit av dei viktigaste våtmarksområda i Europa.

Kjelder
Denne artikkelen bygger på «Spey» frå ,  den 3. juli 2011. 
 oppgav desse kjeldene:

Spey
Geografi i Moray
Ramsarstader i Skottland
Site of Special Scientific Interest i Skottland
Clyde

Clyde (skotsk gælisk Cluaidh) er ei stor elv i Skottland. Med sine 176 km er ho den tiande lengste i Storbritannia og den tredje lengste i Skottland. Ho flyt gjennom storbyen Glasgow, og er utan tvil den aller viktigaste elva for skipsbygging og handel i Det britiske imperiet.

Musikk
«Black is the Colour of my True Loves Hair» er ein populær song om elva Clyde. John Jacob Niles hevda at han skreiv songen i 1916 og spelte han inn i 1958, men han kan gå tilbake til den skotske forfattaren Blind Harry på 1500-talet.

Den skotske folkemusikkgruppa The Clutha tok namnet sitt frå det latinske namnet på Clyde.

Kjelder 
Denne artikkelen bygger på «Clyde» frå , den 4. juli 2011.

Bakgrunnsstoff 
 River Clyde waterfront regeneration  (engelsk)
 Gallery of pictures of the River Clyde from the Erskine Bridge (engelsk)

Glasgow
Elvar i Skottland
Nene

Nene er ei elv aust i England som spring ut frå tre kjelder i grevskapet Northamptonshire. Tidvasselva dannar grensa mellom Cambridgeshire og Norfolk om lag 6 km. Ho er den tiande lengste elva i Storbritannia og farbar 142 km frå Northampton til The Wash.

Kjelder
Denne artikkelen bygger på «River Nene» frå ,  den 4. juli 2011. 
 oppgav desse kjeldene:

Elvar i Cambridgeshire
Elvar i Lincolnshire
Elvar i Norfolk
Elvar i Northamptonshire
Tweed i Skottland

Tweed er ei elv som renn gjennom regionen Scottish Borders i Skottland. Ho er omkring 156 km lang, og startar i Tweedsmuir, nærare bestemt ved Tweeds Well. Over ei strekning på 27 km ved Berwick-upon-Tweed markerer ho grensa til England, og eit kort stykke på denne strekninga renn ho gjennom Northumberland i England.

Elva er ei av dei beste lakseelvene i Skottland.

Kjelder
Denne artikkelen bygger på «Tweed (Skottland)» frå ,  den 4. juli 2011.

Bakgrunnsstoff
 Skildring av palaeo-istraumen og landformene i Tweed-dalen (PDF), engelsk

Elvar i Skottland
Elvar i Northumberland
Nordsjøen
Site of Special Scientific Interest i Skottland
Avon i Warwickshire

Avon er ei elv som renn gjennom eller er grenseelv til Gloucestershire, Leicestershire, Northamptonshire, Warwickshire, Worcestershire i Midlands i England. Ho er òg kjent som Upper Avon, Warwickshire Avon (etter grevskapet ho har hovuddelen av løpet sitt i) eller Shakespeares Avon (fordi ho renn gjennom Stratford-upon-Avon der Shakespeare vart fødd. Namnet er ei anglifisering av det walisiske afon, som tyder «elv». Avon er 137 kilometer lang, med eit nedbørfelt på 2 670 km².

Elveløpet
Avon har utspringet sitt nær Naseby i Northamptonshire. Dei første kilometrane, frå Welford til Dow Bridge ved Watling Street, er ho grenseelv mellom Northamptonshire og Leicestershire. Ho har på denne strekninga vorte demd opp i Stanford-reservoaret.

Elva renn så vidare meir eller mindre i vest-sørvestleg retning, rett nord for Cotswold Edge og gjennom Vale of Evesham. Ho passerer Welford, Rugby, Wolston, Leamington Spa, Warwick, Stratford-upon-Avon, Welford-on-Avon, Bidford-on-Avon, Evesham og Pershore. Avon renn så ut i Severn ved Tewkesbury.

Sideelvane til Avon er mellom andre Leam, Stour, Dene, Arrow, Swift, Alne, Isonbourn, Sherbourne og Swilgate, og dessutan ei rekkje mindre bekker.

Kjelder
Denne artikkelen bygger på «Avon (Warwickshire)» frå ,  den 4. juli 2011.

Bakgrunnsstoff 

Sideelvar til Severn
Elvar i Gloucestershire
Elvar i Leicestershire
Elvar i Northamptonshire
Elvar i Warwickshire
Elvar i Worcestershire
Eden i Cumbria

Eden er ei elv i Cumbria i England. Ho startar sør for Kirkby Stephen, og renn ut i havet ved Solway Firth. Den totale lengda er omkring 145 km.

Elva har utspringet sitt i området mellom Lake District og Penninane. Det første stykket har dalen ho renn gjennom, kjent som Eden Valley, bratte sider. Når ho når Appleby-in-Westmorland opnar dalen seg, og Eden tek imot vatn frå ei rekkje mindre bekker som renn ut frå Penninane i aust og frå elver som renn frå sjøane i vest. Blant sideelvane hennar finn ein Lyvennet, Leith og Eamont.

Ho heldt fram nordover forbi fornminnet Long Meg and Her Daughters, og gjennom dei tynt folkesette jordbruksområda i Cumbria. Etter å ha runne gjennom Wetheral går ho gjennom Carlisle, og møter Caldew ved Hadrianmuren. Ho renn så ut i Solway Firth ikkje langt frå munningen til Esk.

Romarane kalla elva Ituna. Ho har gjeve namn til Eden Valley og til distriktet Eden.

Bakgrunnsstoff 

Elvar i Cumbria
Dee i Aberdeenshire

Dee (skotsk-gælisk Uisge Dè) er ei elv i Aberdeenshire i Skottland. Elva spring ut i Cairngorms og renn gjennom Strathdee (Deeside) på veg mot Nordsjøen ved Aberdeen. Namnet er dokumentert heilt tilbake til 100-talet e.Kr., i verket til geografen Ptolemaios som Δηοῦα (Deva), som tyder 'gudinne', noko som indikerer at elva hadde guddommeleg status i trua til innbyggjarane som budde her då. Det er fleire andre elvar med same namnet i Storbritannia som har same opphav. 

Elva renn gjennom mellom anna Braemar, Ballater, Aboyne og Banchory, før ho munnar ut i Nordsjøen gjennom hamna i Aberdeen. Det vart bygd ein kunstig kanal i 1872 for å utbetre hamna, som er det største marinesenteret i Europa for offshoreindustrien i Nordsjøen.

Kjelder 

Denne artikkelen bygger på «River Dee, Aberdeenshire» frå ,  den 4. juli 2011.

Bakgrunnsstoff 

Elvar i Skottland
Ramsarstader i Skottland
Geografi i Aberdeenshire
Witham-elva

Witham er ei elv, nesten berre innanfor grevskapet Lincolnshire, aust i England. Ho spring ut sør for Grantham nær South Witham og renn gjennom Lincoln og Boston, før ho munnar ut i The Haven, ein tidvassarm av The Wash, nær RSPB Frampton Marsh. Elva er farbar frå Lincoln til Boston.

Namnet Witham ser ut til å vere særs gammalt, truleg før angelsaksisk, romersk og kanskje til og med keltisk tid. Tydinga er ikkje kjend.

Kjelder
Denne artikkelen bygger på «River Witham» frå ,  den 4. juli 2011. 
 oppgav desse kjeldene: 
 

Elvar i Lincolnshire
Tweed

Tweed (uttalt twi:d) er ein type grovt ullstoff som opphavleg var eit skotsk husflidprodukt. I dag viser omgrepet til vevnadar av grovspunne kardegarn som er melert eller einsfarga i enkle bindings- og fargemønster. Stoffet er særleg knytt til Sør-Skottland, og blei opphavleg laga av eitt garn som hadde to eller fleire fargar.
Ordet «tweed» oppstod truleg som ei feillesing av tweel, det skotske ordet for tvill (eller ei forkorta form av tweeled), hjelpt av namnet til elva Tweed i Skottland.

Tweed er særleg knytt til britiske klede frå edvardiansk tid (byrjinga av 1900-talet). Dei blei brukte av eliten og seinare av middelklassen til friluftsaktivitetar som jakt, golf, sykling og bilkøyring. I tillegg til i jakker, vestar og bukser (som nikkers) er tweed eit vanleg stoff for sikspensluer. Stoffet har hatt oppsving i bruken på 1960-talet og på 2000-talet.

Kjelder

Delar av denne artikkelen bygger på «Tweed (cloth)» frå ,  den 8. mai 2016.  
 

Ull
Vovne stoff
Teme

Teme (walisisk Afon Tefeidiad) spring ut i Midt-Wales, sør for Newtown i Powys, og renn gjennom Knighton der ho kryssar grensa til England ned til Ludlow i Shropshire, og så nord for Tenbury Wells på grensa til Shropshire og Worcestershire, før ho munnar ut i Severn sør for Worcester. Heile elva har status som SSSI av English Nature.

Elva vert kryssa av fleire historiske bruer, mellom anna ei i Tenbury Wells som vart bygd av Thomas Telford etter ein flaum i 1795 tok med seg den gamle.

Busetnader ved Teme
Felindre 
Beguildy 
Llanfair Waterdine
Knucklas
Knighton, Powys
Bucknell
Brampton Bryan
Leintwardine
Burrington
Bromfield
Ludlow
Ashford Bowdler
Ashford Carbonel
Little Hereford
Tenbury Wells
Knighton-on-Teme
Lower Rochford
Newnham Bridge
Eastham
Stockton-on-Teme
Stanford Bridge
Shelsley Walsh
Shelsley Beauchamp
Clifton-upon-Teme
Whitbourne
Martley
Knightwick
Broadwas
Lulsley
Cotheridge
Leigh
Bransford
Powick
Worcester

Kjelder
Denne artikkelen bygger på «River Teme» frå ,  den 4. juli 2011. 
 oppgav desse kjeldene:

Elvar i Herefordshire
Elvar i Shropshire
Elvar i Worcestershire
Sideelvar til Severn
Elvar i Wales
Site of Special Scientific Interest i England
Don i Aberdeenshire

Don er ei elv nordaust i Skottland. Ho spring ut i Grampians og renn austover, gjennom Aberdeenshire, til Nordsjøen ved Aberdeen. Don renn gjennom Alford, Kemnay, Inverurie, Kintore og Dyce. Den største sideelva hennar, Ury, har samløp ved Inverurie.

Elva har ei lengd på 131 km og er den 17. lengste elva i Storbritannia.

Kjelder

Denne artikkelen bygger på «River Don, Aberdeenshire» frå ,  den 4. juli 2011.

Bakgrunnsstoff 

Elvar i Skottland
Geografi i Aberdeenshire
Ribble

Ribble er ei elv i grevskapa North Yorkshire og Lancashire i det nordlege England.

Ho startar der to mindre vassvegar, Gayle Beck og Cam Back, samlast like ved Yorkshires tre toppar. Ho renn så gjennom Settle, Clitheroe og Preston, før ho munnar ut i Irskesjøen ved Lytham.

Ein gangveg, Ribble Way, er etablert langs store delar av elva.

Ribble markerte den nordlege grensa til kongedømet Mercia, og i Domesday Book (1086) er ho nordgrense for grevskapet Cheshire.

Kjelder
Denne artikkelen bygger på «Ribble (elv)» frå ,  den 4. juli 2011.

Bakgrunnsstoff 

Elvar i Lancashire
Elvar i North Yorkshire
Avon i Bristol

Avon er ei elv i England, sørvest i landet. For å skilje ho frå fleire andre elvar som heiter Avon i Storbritannia, vert ho gjerne kalla Lower Avon eller Bristol Avon. Namnet Avon kjem av det walisiske ordet afon for «elv». 

Avon spring ut nord for landsbyen Acton Turville i South Gloucestershire og deler seg i to før ho samlar seg att og renn gjennom Wiltshire. I dei nedre delane frå Bath til Severn-estauaret i Avonmouth nær Bristol er elva farbar og vert kalla Avon Navigation.

Avon er den 19. lengste elva i Storbritannia med ei lengd på 120 km, sjølv om det berre er 30 km i luftlinje mellom kjelda og munningen.

Kjelder
Denne artikkelen bygger på «River Avon (Bristol)» frå ,  den 4. juli 2011.

Bakgrunnsstoff

Bristol
Sideelvar til Severn
Elvar i Gloucestershire
Elvar i Somerset
Elvar i Wiltshire
NPK-språket

NPK-språket er ei språkhandbok som er laga ut frå språknorma til Nynorsk pressekontor (NPK). Ho er ei systerbok til NTB-språket, Norsk Telegrambyrå si handbok frå 2007. Boka er delt i to hovuddelar. Først kjem ein språkråddel på om lag 160 sider. Til slutt har ho ei ordliste på vel 30 000 ord. 

NPK-norma følgjer i stor grad gjeldande nynorskrettskriving. Ordlista har færre valfrie former enn i offisiell rettskriving.

Sjølv om NPK-språket er innretta mot journalistar, er boka meint som ei rettessnor for andre som skriv nynorsk.

Kjelder 
NPK-språket. Ordliste og språkråd. Kunnskapsforlaget 2010

Ordbøker
Nynorske oppslagsverk
Tyne

Tyne er ei elv nord i England. Ho startar som to separate elver, Nord-Tyne og Sør-Tyne, som renn saman ved Acomb i Northumberland. Sør-Tyne har utspringet sitt ved Alston Moor i Cumbria, og renn gjennom ein dal som ofte blir kalla Tyne Gap, sør for Hadrianmuren. Ho går forbi byane Haltwhistle og Haydon Bridge. Nord-Tyne oppstår ved grensa til Skottland, nord for Kielder Water, og renn ikkje forbi nokre større busetjingar før Hexham.

Elva kjem inn i grevskapet Tyne and Wear, som har namnet sitt etter Tyne og elva Wear, ved Prudhoe. Ho renn så gjennom Newcastle upon Tyne, der ho blir kryssa av sju bruer, forbi Jarrow og Tyneside òg til utløpet til Nordsjøen ved Tynemouth. Ved Tyneside markerer elva den gamle grensa mellom grevskapet Durham og Northumberland.

Frå 1200-talet var Tyne ei viktig transportåre for kol frå dei rike kolfelta i Nordaust-England. Dette heldt seg fram til nedgangen i gruveindustrien på 1900-talet. Ved Dunston er eit kolastingsanlegg i tre verna.

Nedre del av elva var på slutten av 1800- og byrjinga av 1900-talet av dei viktigaste sentra for skipsbygging. Det er enno store skipsverft ved Wallsend og Jarrow. For å betre kåra for denne industrien vart det gjort store endringar langs denne delen av elva på andre halvdelen av 1800-talet; øyar vart grave vekk og svingar i elva vart retta ut.

Kjelder
Denne artikkelen bygger på «Tyne (England)» frå ,  den 4. juli 2011.  
 

Elvar i Cumbria
Elvar i Northumberland
Elvar i Tyne and Wear
Nordsjøen
Newcastle upon Tyne